Sveigjanleg mannauðslausn fyrir rekstur allra flugvalla á Íslandi Isavia leitaði að nýrri , sveigjanlegri og sérsníðanlegri mannauðslausn . Úr varð að þeir urðu á meðal fyrstu fyrirtækja til að nota mannauðslausn Origo , Kjarna , sem þá var splunkuný . Í þessari færslu lýsir Haukur Þór Arnarson , verkefnastjóri hjá Isavia , samstarfinu við Origo og hvernig Origo hjálpaði Isavia að finna hentuga mannauðslausn . Isavia annast rekstur allra opinberra flugvalla á Íslandi . Félagið gegnir mikilvægu hlutverki í flugþjónustu á Íslandi og hjá því starfa um 1.400 manns . Isavia hefur sett sér markmið um að verða miðstöð flugs á Norður-Atlantshafsvæðinu - og tengja þannig saman Norður-Ameríku , Evrópu og Asíu . Isavia hafði samband við Origo ( sem þá hét Nýherji ) um mitt ár 2015 . Þeir voru áhugasamir um nýja mannauðslausn sem þeir höfðu frétt að Origo væri að kynna , þar sem þeir voru ekki alveg sáttir við lausnina sem þeir notuðu þá . Við vorum að leita að einhverju sveigjanlegra og notendavænna – lausn sem við gátum sniðið að þörfum okkar , segir Haukur . Isavia sannfærðist strax eftir fyrsta fund sinn með Origo . Eftir það gerðust hlutirnir hratt , og Isavia varð á meðal fyrstu fyrirtækja til að hefja notkun nýrrar mannauðs - og launalausnar Origo , Kjarna . Mikilvægi þess að geta brugðist hratt við Isavia er stórt fyrirtækið og innleiðingarferlið var umfangsmikið þar sem færa þurfti öll gögn þeirra yfir í Kjarna . Vinnan hófst í október með innleiðingu hvers kerfishluta fyrir sig , og var byrjað á launakerfinu . Isavia vildi síðan hefja notkun ráðningarkerfisins í desember – en lausnin var ekki alveg tilbúin í tæka tíð . Árleg ráðning sumarstarfsmanna var ein af ástæðum þess að Isavia leitaði að nýrri lausn . Það er tímafrekt ferli , þar sem ráða þarf 300 - 500 starfsmenn á hverju sumri . Isavia fær um 1.000 umsóknir á hverju ári , og því vildu þeir lausn sem auðveldaði þeim ráðningarferlið og gerði þeim kleift að hitta fleiri umsækjendur . Minniháttar vandamál kom upp við innleiðingu hins nýja ráðningarkerfis sem lýsti sér í því að umsækjendur gátu ekki sótt um sumarstörf . Skýringin var sú að vefsmíðin annaði ekki hinum mikla fjölda umsókna . Sem betur fer brást Origo skjótt við og gerði nauðsynlegar lagfæringar . Svartími þeirra var afar stuttur , útskýrir Haukur . Þeir gerðu strax ákveðnar lagfæringar , og síðan þurftu þeir að endurhanna ráðningarkerfið . En þetta var ferli sem tók ekki nema 2 - 3 vikur , og þeir settu það í forgang fyrir okkur . Isavia var fyrsta fyrirtækið til að hefja notkun ráðningarkerfis mannauðslausnarinnar . Þótt það hafi ekki verið alveg tilbúið þegar þeir tóku það í notkun , þá fengu þær tækifæri til að taka virkan þátt í hönnun kerfisins . Origo hlustaði á ábendingar þeirra , og síðan var ráðningarkerfið sniðið að hinum sértæku þörfum Isavia , sem gaf mjög góða raun . Verkefni leyst á skjótan hátt Annað verkefni sem Isavia óskaði eftir að Origo leysti laut að því starfsfólki Isavia sem starfar sem flugumferðarstjórar . Flugumferðarstjórar þurfa reglulega að endurnýja starfsréttindi sín . Það útheimtir að halda þarf tíð námskeið þar sem fram fer ýmis konar þjálfun . Með lausn Origo fékkst mikill tímasparnaður við þessa vinnu . Okkur hefur nú tekist að sjálfvirknivæða þetta ferli , segir Haukur . Við getum notað Kjarna til að senda sjálfvirkar tilkynningar áður en réttindi starfsmanns renna út , og getum þannig verið viss um að réttindi flugumferðarstjóra okkar séu ávallt endurnýjuð . Fyrir Isavia , sem er stórt fyrirtæki með sértækar þarfir , skipti afar miklu máli að geta haft aðkomu að ferlinu – því það er nokkuð sem fyrri lausn þeirra bauð ekki upp á . Kjarni hefur reynst frábær lausn fyrir mannauðsdeild Isavia , og starfsfólkið er afar ánægt með útkomuna . Það sem Haukur Þór Arnarson er ánægðastur með er þjónustan og stuðningurinn sem sérfræðingar Origo sem sinna Kjarna veita . Þeir bregðast ávallt hratt við og leysa úr vandamálum á skjótan hátt . Isavia á oft í samskiptum við sama aðilann hjá Origo , og línan er ávallt opin , sem er ein af ástæðum þess að samstarfið hefur gengið jafn vel og raun ber vitni .